Kaapstadse raadslede dagvaar Maimane vir R1 miljoen | Maroela Media
Kaapstadse raadslede dagvaar Maimane vir R1 miljoen
Vyf raadslede in Kaapstad wat in solidariteit met voormalige burgemeester Patricia de Lille bedank het, het Donderdag gesê hulle dagvaar die leier van die Demokratiese Alliansie, Mmusi Maimane, vir R1 miljoen vir naamskending.
Een van die raadslede, Suzette Little, het gesê Maimane het 'n waarskuwing geïgnoreer om 'n verklaring terug te trek dat hulle in die Bowmans-verslag geïmpliseer word, wat gebruik is as basis om strafregtelike aanklagte teen De Lille aanhangig te maak.
Little het op 25 Oktober saam met Shaun August, Siyabulela Mamkeli, Gregchan Bernardo en Thulani Stemele bedank. Hulle het uit die raad en die DA bedank.
"Kort ná ons bedankings, het leier van die DA Mmusi Maimane lasterlike uitlatings in Limpopo gemaak in die teenwoordigheid van die publiek en die media en hy het beweer dat ons in die Bowmans-verslag geïmpliseer is en dat ons korrupsie in die Stad Kaapstad probeer wegsteek," het Little gesê. Sy het gesê dieselfde inligting is in sy weeklikse nuusbrief, "Bokamoso", gepubliseer.
Sy het gesê die prokureur het Maimane daarna skriftelik versoek om die skrywe terug te trek en 'n verskoning aan te bied, aangesien hulle name nie in die verslag genoem is nie en hulle nie in die ondersoek oor wanadministrasie en korrupsie in die raad geïmpliseer is nie.
"Maimane het die Bokamoso-nuusbrief vervang, maar het nie sy kommentaar teruggetrek nie. Om die waarheid te sê die nuwe nuusbrief het ons steeds beskuldig dat ons deel is van een of ander toesmeerdery. Maimane het ons beeld geskend en hy was nie mans genoeg om sy eie gedrag reg te stel nie."
Little het gesê die groep het daarna hul prokureurs opdrag gegee om Maimane vir naamskending te dagvaar en die dagvaarding is op hom bedien. "Ons vertrou dat Maimane nou die ernstige aard van die skade wat hy ons berokken het, sal verstaan."
Maimane se kantoor het nie dadelik reageer op 'n versoek om kommentaar te lewer nie.
Grondonteiening: Ramaphosa paai oorsee
Nog 'n rede waarom ek nie meer vir die DA sal stem nie. Maimane is nie 'n geskikte leier nie.
So tròts om te sê dat ek nooit ooit DA gestem het nie. Dat ek selfrespek gehandhaaf het.
So dis FF front vir jou… want hulle is "soooo" successful ne? En… jy dink ook seker hulle gaan die election wen volgende jaar? Haha ai ai… lekker FF planke
Julle sal met spoed moet beweeg. Hy gaan een van die dae sonder werk sit.
Die land gaan n oog oopmaker kry, as hulle VF+ se stemme sien! Ek kan nie wag nie, kry skoon hoendervleis en hare op my kop gaan staan sommer regop. Soos een man gaan hierdie gekneusde Afrikaner wit volk opstaan, waarvoor ons hoop, bid en streef. Dis tyd. Ons sal ons identiteit weer herondek en vestig. DA het ons bedrieg en sleg verraai. Once bitten, twice ☺️ shy.